Tuleva pääministeri Juha Sipilä (kesk) julkisti uuden hallituksen työnjaon.

Sipilä kertoi tänään salkkujaosta. MATTI MATIKAINEN

Sipilän mukaan perussuomalaisten puheenjohtaja Timo Soinista tulee ulkoministeri ja kokoomuksen puheenjohtaja Alexander Stubbista valtiovarainministeri.

Kaikkiaan uuteen hallitukseen tulee 14 ministeriä.

Sipilän mukaan ministerisalkkujen yksityiskohtainen sisältö selviää perjantaina. Samoin avustajakunnan määrä.

Sipilän mukaan valtiovarainministerin ja ulkoministerin salkut menivät Stubbille ja Soinille kummankin intohimon mukaan. Soini kertoi päättäneensä eilen, että ulkoministerin salkku on " hänen juttunsa " .

Pääministerin paikan lisäksi keskusta saa työ- ja elinkeinoministerin , liikenne- ja ympäristöministerin, sote-asioista vastaavan toisen sosiaali- ja terveysministerin, kuntaministerin sekä maa- ja metsätalousministerin salkut.

Perussuomalaisille menevät ulko- ja eurooppaministerin salkun lisäksi työ- ja oikeusministerin, ensimmäisen sosiaali- ja terveys, sekä puolustusministerin salkut.

Kokoomus saa valtioministerinsalkun lisäksi, opetus- ja kulttuuriministerin, ulkomaankauppa- ja kehitysministerin, sekä sisäministerin salkut.